31993L0116
L 329/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/116/ЕО НА КОМИСИЯТА
от 17 декември 1993 година
за привеждане в съответствие с техническия прогрес на Директива 80/1268/ЕИО на Съвета относно разхода на гориво на моторните превозни средства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/156/ЕИО на Съвета от 6 февруари 1970 г. относно типовото одобрение на моторните превозни средства и на техните ремаркета (1), последно изменена с Директива 93/81/ЕИО (2), и по-специално член 13, параграф 2 от нея,
като взе предвид Директива 80/1268/ЕИО на Съвета от 16 декември 1980 г. за сближаване на законодателството на държавите-членки в областта на разхода на гориво на моторните превозни средства (3), изменена с Директива 89/491/ЕИО (4), и по-специално член 3 от нея,
като има предвид, че Директива 80/1268/ЕИО е една от специалните директиви на процедурата за типово одобрение на ЕО, въведена с Директива 70/156/ЕИО; като има предвид, че поради това разпоредбите на Директива 70/156/ЕИО относно системите, компонентите и отделните технически устройства на превозните средства се прилагат и за настоящата директива;
като има предвид в частност, че член 3 параграф 4 и член 4, параграф 3 от Директива 70/156/ЕИО изискват всяка специална директива да е придружена от информационен документ, съдържащ съответните части от Приложение I към посочената Директива, както и от сертификат за типово одобрение съгласно Приложение VI към същата Директива с оглед компютъризирането на типовото одобрение;
като има предвид, че трябва да се направи позоваване на Директива 70/220/ЕИО на Съвета (5) относно мерките, които трябва да се вземат срещу замърсяването на въздуха от емисиите на моторните превозни средства, последно изменена с Директива 93/59/ЕИО (6), относно мерките, които следва да се предприемат срещу замърсяването на въздуха от емисии от моторни превозни средства, тъй като тази директива постановява технически и административни разпоредби, които също се прилагат за настоящата директива;
като има предвид, че поради нарастващото безпокойство относно последствията от емисиите на въглероден двуокис върху околната среда, Петата програма за действие на Европейските общности за опазване на околната среда, приета от Съвета на 16 декември 1992 г., поставя като цел стабилизиране на количеството на тези емисии; като има предвид, че е необходимо да се определят емисиите на въглероден двуокис от леките моторни превозни средства в рамките на типовото одобрение на ЕО; като има предвид, че е подходящо определянето на количествата въглероден двуокис да се основава на процедурата за изпитание, установена с Директива 70/220/ЕИО за измерване на емисиите от моторните превозни средства, които замърсяват въздуха, и впоследствие резултатите от тези измервания да се използват за изчисляване на разхода на гориво;
като има предвид, че предвидените в настоящата директива разпоредби са съобразени със становището на Комитета за привеждане в съответствие с техническия прогрес, учреден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Директива 80/1268/ЕИО се изменя, както следва:
1.
Заглавието се заменя, както следва:
2.
Член 2 се заменя, както следва:
„Член 2
Държавите-членки не могат да отказват да издават типово одобрение на ЕО или национално типово одобрение на превозно средство, или да отказват или да забраняват продажбата, регистрирането, пускането в движение или употребата на превозно средство на основания, свързани с неговите емисии на въглероден двуокис или разхода му на гориво, ако стойностите на емисиите и на разхода са в съответствие с Приложение II и IIII и са записани в документ, връчен на собственика на превозното средство в момента на продажбата при условия и по ред, определени от всяка държава-членка.“;
3.
Приложенията се заменят с приложенията към настоящата директива.
Член 2
1. Считано от 1 април 1994 г., държавите-членки не могат на основания, свързани с емисията на въглероден двуокис и с разхода на гориво:
-
да отказват на всеки даден тип моторно превозно средство типово одобрение ЕО или национално типово одобрение, или
-
да забраняват регистрирането, продажбата или пускането в движение на превозни средства,
ако стойностите на емисиите и на разхода са били определени в съответствие с изискванията на Директива 80/1268/ЕИО, изменена с настоящата директива.
2. Считано от 1 януари 1996 г., държавите-членки:
-
прекратяват да издават типово одобрение на ЕО, и
-
могат да отказват да издават национално типово одобрение,
на тип превозно средство на основания, свързани с емисията на въглероден двуокис и с разхода на гориво, ако стойностите на емисиите и на разхода не са били определени в съответствие с изискванията на Директива 80/1268/ЕИО, изменена с настоящата директива.
3. Считано от 1 януари 1997 г., държавите-членки:
-
считат сертификатите за съответствие, с които са снабдени новите превозни средства в съответствие с разпоредбите на Директива 70/156/ЕИО, като вече невалидни за целите на член 7, параграф 1 от посочената директива, и
-
могат да отказват регистрирането, продажбата и пускането в употреба на нови превозни средства, които не са снабдени със сертификат за съответствие в съответствие с Директива 70/156/ЕИО,
на основания, свързани с емисиите на въглероден двуокис и с разхода на гориво, ако стойностите на емисиите и на разхода не са били определени в съответствие с изискванията на Директива 80/1268/ЕИО, изменена с настоящата директива.
Член 3
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 март 1994 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза в сила на третия ден след публикуването ѝ в Официален вестник на Европейските общности.
Съставено в Брюксел на 17 декември 1993 година.